Source: https://www.najpravo.sk/clanky/jarne-hromadne-vyberove-konanie-2020.html
Timestamp: 2020-03-28 21:53:58+00:00

Document:
Jarné hromadné výberové konanie 2020 | Články | Najprávo.sk - najlepší právny poradca
11.3. 2020, 17:03 | najpravo.sk
Lenka Praženková, predsedníčka Súdnej rady Slovenskej republiky vyhlásila podľa § 28a ods. 1 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (ďalej len „zákon o sudcoch“) v spojení s § 2 vyhlášky Ministerstva spravodlivosti Slovenskej republiky č. 160/2017 Z. z., ktorou sa ustanovujú podrobnosti o výberovom konaní na funkciu sudcu (ďalej len „vyhláška“),
pre vopred neurčený počet voľných miest sudcov okresných súdov a hosťujúcich sudcov v obvode: Krajského súdu v Bratislave, Krajského súdu v Trnave, Krajského súdu v Nitre, Krajského súdu v Trenčíne, Krajského súdu v Banskej Bystrici, Krajského súdu v Žiline, Krajského súdu v Košiciach, Krajského súdu v Prešove.
I. Okruh osôb, ktoré sa môžu výberového konania zúčastniť, vrátane zákonných predpokladov na účasť vo výberovom konaní:
Výberového konania sa v zmysle § 28b ods. 1 zákona o sudcoch môže zúčastniť ten, kto najneskôr v prvý deň výberového konania dosiahol vek 30 rokov a spĺňa predpoklady na vymenovanie za sudcu podľa § 5 ods. 1 písm. b) až d), f), g) a ods. 2 zákona o sudcoch.
Predpoklady na vymenovanie sudcu podľa § 5 ods. 1 písm. b) až d), f) a g):
získal vysokoškolské vzdelanie druhého stupňa v študijnom odbore právo na právnickej fakulte vysokej školy v Slovenskej republike alebo má uznaný doklad o vysokoškolskom právnickom vzdelaní druhého stupňa vydaný zahraničnou vysokou školou; ak získal vysokoškolské vzdelanie najprv v prvom stupni a následne v druhom stupni, vyžaduje sa, aby v oboch stupňoch získal vzdelanie v odbore právo,
zložil odbornú justičnú skúšku, prípadne mu bola táto skúška odpustená podľa § 5 ods. 3 zákona o sudcoch; za odbornú justičnú skúšku sa považuje aj advokátska skúška, prokurátorská skúška, notárska skúška a odborná skúška komerčného právnika.
Za sudcu nemožno vymenovať občana, ktorý už vykonával funkciu sudcu a bol z nej odvolaný z dôvodu uvedeného v ustanovení § 18 ods. 1 písm. c) zákona o sudcoch alebo občana, ktorému bolo uložené disciplinárne opatrenie zbavenia výkonu exekútorského úradu, disciplinárne opatrenie vyčiarknutia zo zoznamu advokátov, disciplinárne opatrenie vyčiarknutia zo zoznamu komerčných právnikov, disciplinárne opatrenie zbavenia výkonu notárskeho úradu alebo disciplinárne opatrenie zbavenia výkonu funkcie prokurátora.
II. V zmysle § 28 ods. 2 veta druhá zákona o sudcoch je určený počet miest kandidátov na funkciu sudcu, ktoré sa obsadzujú týmto hromadným výberovým konaním pre obvod:
Krajského súdu v Bratislave: 25 miest kandidátov na funkciu sudcu
Krajského súdu v Trnave: 20 miest kandidátov na funkciu sudcu
Krajského súdu v Nitre: 15 miest kandidátov na funkciu sudcu
Krajského súdu v Trenčíne: 10 miest kandidátov na funkciu sudcu
Krajského súdu v Banskej Bystrici: 20 miest kandidátov na funkciu sudcu
Krajského súdu v Žiline: 20 miest kandidátov na funkciu sudcu
Krajského súdu v Košiciach: 15 miest kandidátov na funkciu sudcu
Krajského súdu v Prešove: 20 miest kandidátov na funkciu sudcu
III. Zoznam predkladaných dokladov:
Dokladmi, ktoré má uchádzač predložiť, sú:
vyhlásenie, v ktorom uchádzač uvedie zoznam jemu blízkych osôb, ktoré sú sudcami, zamestnancami súdov, Ministerstva spravodlivosti Slovenskej republiky vrátane rozpočtových organizácií alebo príspevkových organizácií v pôsobnosti Ministerstva spravodlivosti Slovenskej republiky alebo členmi výberovej komisie (aj negatívne vyhlásenie),
úradne osvedčená kópia dokladu totožnosti,
súhlas s obstaraním odpisu z registra trestov, v ktorom uchádzač uvedie údaje potrebné na obstaranie odpisu z registra trestov,
doklad o získaní vysokoškolského vzdelania druhého stupňa v študijnom odbore právo na právnickej fakulte vysokej školy v Slovenskej republike alebo uznaný doklad o vysokoškolskom právnickom vzdelaní druhého stupňa vydaný zahraničnou vysokou školou alebo ich úradne osvedčená kópia, ak uchádzač získal vysokoškolské vzdelanie najprv v prvom stupni a následne v druhom stupni, predloží aj doklad o získaní vysokoškolského vzdelania prvého stupňa vydaný zahraničnou vysokou školou alebo ich úradne osvedčenú kópiu,
osvedčenie o vykonaní odbornej justičnej skúšky alebo doklad o vykonaní inej odbornej skúšky, ktorá sa považuje za odbornú justičnú skúšku, alebo rozhodnutie ministra spravodlivosti Slovenskej republiky o odpustení vykonania odbornej justičnej skúšky alebo ich úradne osvedčená kópia,
stanovisko príslušnej komory, ak je uchádzač advokát, exekútor alebo notár,
potvrdenie o zdravotnej spôsobilosti vykonávať funkciu sudcu,
kontaktné údaje v rozsahu adresa pre doručovanie, telefónne číslo a emailová adresa,
označenie cudzieho jazyka (anglický jazyk, nemecký jazyk alebo francúzsky jazyk), z ktorého sa uchádzač podrobí písomnému prekladu.
Ak uchádzač nepredloží všetky doklady podľa § 3 vyhlášky, vyzve ho predseda súdu, ktorý administratívne a organizačne zabezpečuje výberové konanie, na ich doplnenie v lehote desiatich pracovných dní s poučením, že v prípade nepredloženia chýbajúcich dokladov ho výberová komisia nezaradí do výberového konania.
IV. Stručný opis spôsobu vykonania výberového konania:
1. písomnej časti, ktorú tvorí:
a) písomný test, ktorým sa overujú odborné znalosti uchádzača z ústavného práva, trestného práva, správneho práva, medzinárodného práva, práva Európskej únie, občianskeho práva, rodinného práva, obchodného práva a pracovného práva;
b) prípadová štúdia, ktorá obsahuje opis možnej, prípadne skutočnej situácie, ktorej písomné riešenie navrhne uchádzač, pričom pri vypracúvaní písomného riešenia prípadovej štúdie možno používať nekomentované znenia všeobecne záväzných právnych predpisov v tlačenej podobe;
c) písomný preklad z cudzieho jazyka, ktorý možno vykonať z anglického jazyka, nemeckého jazyka alebo francúzskeho jazyka, pričom pri vypracúvaní písomného prekladu textu z cudzieho jazyka možno používať prekladový slovník v tlačenej podobe;
d) písomné vypracovanie súdnych rozhodnutí, kde uchádzači vypracujú jedno súdne rozhodnutie z oblasti trestného práva a jedno súdne rozhodnutie z oblasti civilného práva, pričom pri vypracúvaní súdnych rozhodnutí možno používať nekomentované znenia všeobecne záväzných právnych predpisov v tlačenej podobe;
2. psychologického posúdenia, ktorého účelom je overiť osobnostné predpoklady uchádzačov na výkon funkcie sudcu, psychologické posúdenie vykonávajú psychológovia v iný deň výberového konania;
3. ústnej časti, ktorá pozostáva z:
b) odpovedí na otázky členov výberovej komisie, ktorých účelom je overiť skutočnosti, ktoré sa overujú výberovým konaním.
V. Lehota na podanie žiadosti o zaradenie do výberového konania a ďalších predkladaných dokladov:
Žiadosť o zaradenie do výberového konania spolu s požadovanými ďalšími dokladmi je potrebné zaslať najneskôr do 9. apríla 2020 vrátane, na adresu pre obvod:
Krajského súdu v Bratislave: Krajský súd v Bratislave, Záhradnícka 10, 813 66 Bratislava
Krajského súdu v Trnave: Krajský súd v Trnave, Vajanského 2/A, 918 70 Trnava
Krajského súdu v Nitre: Krajský súd v Nitre, Štúrova 9, 950 48 Nitra
Krajského súdu v Trenčíne: Krajský súd v Trenčíne, Námestie sv. Anny 28, 911 50 Trenčín
Krajského súdu v Banskej Bystrici: Krajský súd v Banskej Bystrici, Skuteckého 7, 974 87 Banská Bystrica
Krajského súdu v Žiline: Krajský súd v Žiline, Orolská 3, 010 01 Žilina
Krajského súdu v Košiciach: Krajský súd v Košiciach, Štúrova 29, 041 51 Košice
Krajského súdu v Prešove: Krajský súd v Prešove, Hlavná 22, 080 01 Prešov
alebo najneskôr v posledný deň tejto lehoty doručiť osobne do podateľne krajského súdu, pre obvod ktorého sa uchádzač do výberového konania prihlasuje. Lehota je dodržaná aj vtedy, ak sa v posledný deň tejto lehoty podá žiadosť na poštovú prepravu. Obálku je potrebné označiť „HVK – neotvárať“.
Výberové konanie pre obvod každého krajského súdu sa začne 1. júna 2020 o 9.00 hod. písomnou časťou pozostávajúcou z: písomného testu, prípadovej štúdie a písomného prekladu z cudzieho jazyka.
Výberové konanie bude pre obvod každého krajského súdu pokračovať 2. júna 2020 so začiatkom o 9.00 hod. písomnou časťou pozostávajúcou z písomného vypracovania súdnych rozhodnutí a od nasledujúceho dňa, t.j. od 3. júna 2020 bude pokračovať psychologickým posúdením a následne v iný deň ako psychologické posúdenie ústnou časťou.
Miesto uskutočnenia písomnej časti výberového konania pre obvod:
Krajského súdu v Bratislave: Krajský súd v Bratislave, Záhradnícka 10, 813 66 Bratislava, miestnosť č. 191, I. poschodie.
Krajského súdu v Trnave: Krajský súd v Trnave, Vajanského 2/A, 918 70 Trnava, miestnosť č. 205, I. poschodie.
Krajského súdu v Nitre: Krajský súd v Nitre, Štúrova 9, 950 48 Nitra, miestnosť č. 225, II. poschodie, v prípade väčšieho počtu uchádzačov, aj miestnosť č. 230, II. poschodie.
Krajského súdu v Trenčíne: Krajský súd v Trenčíne, Námestie sv. Anny 28, 911 50 Trenčín, miestnosť č. 316, II. poschodie.
Krajského súdu v Banskej Bystrici: Krajský súd v Banskej Bystrici, Skuteckého 7, 974 87 Banská Bystrica, miestnosť č. 204, I. poschodie.
Krajského súdu v Žiline: Krajský súd v Žiline, Orolská 3, 010 01 Žilina, miestnosť, č. 408, IV. poschodie.
Krajského súdu v Košiciach: Krajský súd v Košiciach, Štúrova 29, 041 51 Košice, miestnosť č. 207, II. poschodie.
Krajského súdu v Prešove: Krajský súd v Prešove, Hlavná 22, 080 01 Prešov, miestnosť č. 206, II. poschodie.
Miesto a čas uskutočnenia psychologického posúdenia sa oznámi uchádzačom po vyhodnotení písomnej časti výberového konania.
Miesto a čas uskutočnenia ústnej časti výberového konania oznámi predseda príslušného krajského súdu úspešným uchádzačom v písomnej časti, zároveň zabezpečí zverejnenie na webovom sídle Ministerstva spravodlivosti Slovenskej republiky a oznámi predsedníčke Súdnej rady Slovenskej republiky, ktorá uvedené zverejní na webovom sídle Súdnej rady Slovenskej republiky.
Výberové konanie administratívne a organizačne zabezpečuje predseda príslušného krajského súdu.
Ilustračné foto KS Nitra: najprávo.sk
oslobodenie od súdnych poplatkov náhrada škody spotrebiteľ mediácia ochrana osobnosti súdne poplatky exekúcia úroky z omeškania verejné obstarávanie odvolanie trovy konania premlčanie judikatúra podielové spoluvlastníctvo bezpodielové spoluvlastníctvo manželov rekodifikácia náhrada trov konania dokazovanie dedenie dovolanie
Návštev: 11984846 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 28
 § 2
 § 28
 § 5
 § 5
 § 5
 § 18
 § 28
 § 3
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd